cyanic-selkie/wikianc huggingface dataset:
Џамија Текели Мехмет Паша
Џамија Текели Мехмет Паша (турски: Tekeli Mehmet Paşa Camii) е џамија која се наоѓа во Анталија, Турција. Џамијата била градена во текот на XVIII век.
Симо Гелески
'''Симо Т. Гелески''' ( во —  во ) — македонски партизан, борец за слобода на Македонија и учесник во НОВ.
Животопис
По занимање бил сточар. Согледувајки ја намерата на бугарскиот окупатор, како младинец се приклучил во редовите на Првата македонска бригада, а потоа бил во составот на Четириесет и осмата дивизија со која заминал на Сремскиот фронт. Загинал во борба со Германците кај Врпоље во април 1945 година.
Лесин
Лесин (Loissin) — општина во округот Западна Померанија-Грајфсвалд, во Мекленбург-Западна Померанија, Германија.
Космос-2159
Космос-2159 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 септември 1991 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-2159 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,7 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 1408 км, а најмалото на 1390.
Бајантал, Говисумбер
Бајантал (Баянтал) е област во Монголија во Говисумбер провинцијата. Во 2014 година, неговото население било 1,084.
Космолаб
Космолабот ― стар астрономски инструмент кој наликувал на астролабот, кој порано бил користен за мерење на аглите помеѓу небесните тела. Се нарекува и пантакосма. Жак Бесон исто така го користи ова име, или универзален инструмент, за неговиот изум опишан во Le cosmolabe (1567), кој може да се користи за астрометрија, картографија, навигација и геодетство.
Сумбер, Говисумбер
Сумбер (Сүмбэр) е област во Монголија во покраината Говисумбер.
Tenthredo mandibularis
Живеалиште
Географската распространетост на оваа оса е Средна Европа и Транскавказ. Во Македонија се среќава во Маврово и село Бреза, Беровско.
Биологија
Возрасните единки достигнуваат должина од 13-15 милиметри. Телото им е наполно црно. Главата малку пунктирана и блескава, основата на мандибулите белузлава. Градите се црни, крилата се жолтеникави, жилките и стигмата темнокафеави. Предните и средните нозе се црвени, задните наполно црни, абдоменот црн со бели дамки.
Ларвите се развиваат во периодот од јули до октомви, а возрасните форми се среќаваат од мај до август.
Сребро цијанид
Сребро цијанид е хемиско соединение со формулата AgCN. Тоа е бела цврста материја која се таложи при обработката на растворите што содржат Ag+ со цијанид, што се користи во некои шеми за враќање на среброто од растворот. Сребро цијанидот се користи во позлатување.
Структура
Структурата на сребро цијанидот се состои од -[Ag-CN]- синџири во кои линеарните двокоординатни Ag+ јони се премостуваат со јони на цијанид, типични за сребро(I) и други d10 јони. Ова е истиот начин на врзување како што се гледа во попознатиот случај на пруско сино. Овие синџири потоа се пакуваат хексагонално со соседните синџири поместени за +/- 1/3 од параметарот на решетката c. Ова е иста како структурата усвоена од високотемпературниот полиморф на бакар(I) цијанид. Должините на врската сребро со јаглерод и сребро со азот во AgCN се ~ 2,09 Å и цијанидните групи покажуваат нарушување од глава до опашка.
Реакции
AgCN се таложи со додавање на натриум цијанид во раствор кој содржи Ag+. При додавање на дополнително цијанид, талогот се раствора за да формира линеарни [Ag(CN) 2 ] - (aq) и [Ag(CN) 3 ] 2- (aq). Сребро цијанидот е исто така растворлив во раствори кои содржат други лиганди како што се амонијак или терциерни фосфини.
Сребрените цијаниди формираат структурно сложени материјали при реакција со други анјони. Некои сребрени цијаниди се луминисцентни.
Користи
„Цијанидација“ е широко користен во изолацијата на среброто од неговите руди. Делумното прочистување на соединенијата на среброто обично се врши со флотација на пена. Сребрениот јон потоа се одвојува од обезмастената пена со цијанид, при што се добива раствор од [Ag(CN)2]-. Сребрениот метал потоа може да се обложи со електролиза на таквите раствори.
И AgCN и KAg(CN) <sub id="mwQQ">2 се користат во раствори за позлата од најмалку 1840 година кога браќата Елкингтон го патентирале нивниот рецепт за раствор за позлата. Типичен, традиционален раствор за позлата би содржи 15-40 g·L −1 KAg(CN)2, 12-120 g·L −1 KCN и 15 g·L −1 K2CO3.
Лебница (река)
Лебница или Лебничка река — река во источна Македонија, десна притока на Струма.
Извор, течение и устие
Извориштето се наоѓа под врвот Огражденец (1.744 метри), највисок на планината Огражден. Тече меѓу Малешевските Планини и Огражден со што претставува нивна природна меѓа. Реката се влева во Струма кај селото Лебница.
Значење
Се користи за наводнување. На левиот брег се наоѓа резерватот „Соколата“. Поголем дел од долината на реката е зафатен од заштитената мрежа „Натура 2000“.
Судска медицина
Судска медицина (позната и како форензика) претставува примена на широк спектар на науки со цел да се решат прашања од интерес на законскиот систем. Прашањата можат да бидат поврзани со злосторство или граѓанска активност. Но и покрај поврзаноста со законскиот систем, во поширока смисла форензиката ги вклучува прифатените научни методи и норми според кои фактите кои се однесуваат на некој настан, артефакт или некој друг физички предмет (на пример тело или труп) се пошироко прифатени и одредувањето дали некој предмет е тоа што треба да биде или е наведен како суштество го вршат елементи надвор од законскиот систем. Зборот „Форензика“ потекнува од латинската придавка „forensis“ што значи вон или пред форум. Во римско време, кривично обвинение значело да се претстави случајот пред група независни луѓе во форумот. Обвинетото лице, како и обвинителот давале искази за своето видување на приказната. Оној со најдобрите аргументи и претставување го одредувал разрешувањето на случајот. Во основа лицето со најдобри форензички вештини победувало. Оттука потекнуваат двете модерни верзии на терминот „форензика“ - вид на законски доказ и вид на јавно претставување. Во современа употреба, терминот „форензика“ наместо „судска медицина“ може да се смета за неправилен бидејќи терминот „форензика“ е синоним за „законски“ или „поврзан со судството“.Сепак терминот е денес толку тесно поврзан со научното подрачје, што многу речници ги поистоветуваат термините „форензика“ и „судска медицина“.
Спорни форензички техники
Некои форензички техники кои првенствено се сметале за цврсти и стабилни, подоцна покажале дека немаат голема научна заслуга. Некои такви техники содржат:
Судска медицина во приказни
Шерлок Холмс, измислениот лик на сер Артур Конан Дојл од 1887 до 1915 година, користел судска медицина при своите истражувања. Конан Дојл добил инспирација за Холмс од својот учител Џозеф Бел кој предавал во медицинското училиште на Универзитетот во Единбург и бил надарен хирург и форензичар. Децении подоцна, и во стрипот Дик Трејси се појави детектив кој се служи со бројни форензички методи иако понекогаш имал повеќе измислени отколку реални методи. Адвокатот Пери Мејсон понекогаш користел форензички методи и за своите романи и за телевизиските серии. Познати телевизиски серии за криминални истраги, како што се ИМЗ, Златен случај, Коски, Закон и ред, МСЗИ, Злосторнички ум, Тивок сведок, Декстер, Будење на мртвите, ги опишуваат активностите на форензичарите од 21 век. Овие серии ги сменија очекувањата на луѓето од судската медицина, а тоа нивно влијание се нарекува „ефект ИМЗ“.
Контроверзии
Во одредени изданија се појавија прашања за судската медицина, отпечатоците како докази и претпоставките, а последен пат се појавија во Њујорк Пост. Во написот стоеше „Никој не го докажал основното тврдење дека секој отпечаток е единствен“. Во написот стоеше и „Сега таквите претпоставки се ставени под знак прашалник и поради нив може да дојде до радикална промена во погледот на полицијата и обвинителството врз судската медицина“.
Чукарка
Чукарка е село во Србија во општина Прешево во Пчињскиот округ. Се наоѓа јужно во Прешевската долина веднаш до српско-македонската граница и магистралниот пат Белград-Скопје.
Во селото постои џамија, српската црква Св. Ѓоргија, основно училиште и селски гробишта. Исто така има и воден резервоар, кое служи за снабдување на селото со вода.
Според пописот од 2002. селото имало 512 жители (според пописот од 1991 селото имало 526 жители).
Демографија
Српското население во селото ги слават Св. Петка, Св. Архангел и Св. Никола. Населението е доселено од 1924. до 1931. година од Ристовац кај Врање, Горна Пчиња и други места.
Африканско првенство во кошарка 1962
Африканско првенство во кошарка 1962 — 1-во африканско кошаркарско првенство на Африканското првенство во кошарка кое се одржало во Обединета Арапска Република од 24 март - 30 март 1962 година. На ова првенство учество зеле 5 репрезентации.
Победник на турнирот била Кошаркарската репрезентација на Обединета Арапска Република.
UTC−04:00
UTC−04:00 е време 4 часа пред координираното универзално време. Канада и САД се практикува како источен часовен појас во топлите месеци (летно сметање на времето). Атлантскиот часовен појас го практикува како стандардно време (студените месеци).
Ова временско отстапување важи преку целата година во источнокарипските земји.
Наводи
Časové pásmo Huso horario
NGC 5530
NGC 5530 — спирална галаксија во соѕвездието Волк, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5530 се споменува и како ESO 272-3, MCG -7-29-13, IRAS 14152-4309.
Податоци од набљудување
Според морфолошката класификација на галаксиите, NGC 5530 е од видот SBbc. Видливиот сјај со голо око изнесува 11,3 m, а оној во рамките на интервалот од минималната до максималната честота 12,1 m, додека површинскиот сјај изнесува 13,4 m/лм2. NGC 5530 има привидни димензии од 4,2' х 1,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 18 м 27,1 с, а неговата деклинација, односно висината на лакот на тој агол, -43° 23' 13"". Положбениот агол на објектот е во износ од 127°.
Други поделби
Проучување на NGC 5530 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 51106. Во рамките на атласот на длабокото небо, Уранометрија 2000.00, објектот припаѓа на групата означена со бројот 404; додека во Каталогот на основни ѕвезди (GSC) е групиран под бројот 7816. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Џамија Тешвикије
Џамијата Тешвикије (турски: Teşvikiye Camii ) е џамија која се наоѓа во Истанбул, Турција. Џамијата започнала да се гради во 1794 година од страна на Селим III, а била завршена комплетно во 1854 година во времето на Абдул Меџит I, во време кога се граделе и други џамии во Истанбул како Ортакој џамија и дворецот Долмабахче. Дизајнирана е од Крикор Балјан, од познатото семејство на ерменски архитекти
Ефи Тоди
Ефи Тоди (Έφη Θώδη) е грчка пејачка што пее традиционална грчка и поп-музика. Потекнува од Кардица. Нејзината музичка кариера започнала во 1984 година и до 2006 година пеела само песни во грчки во традиционален стил.
Од март 2009 Тоди се има појавувано на телевизија тврдејќи дека открила посебна духовна моќ во себеси што наводно ѝ овозможува да им помага на луѓето и да ги лечи. Таа исто така тврдела дека гледала божји визии, што многу го вознемирило нејзиното семејство.
Горенаведеното довело до сместување на Тоди во клиниката за ментални болести во болницата Сисманоглеон
Харц (округ Гослар)
Ненаселената област се наоѓа на планинскиот масив Харц. Со големина од 371,76 км² (31 декември 2006) е најголемата слободна област во Германија. Иако таму нема пријавени жители, од административни причини ѝ е доделен управниот број 03 1 53 504. Површината се протега преку делови на Горен Харц од Зезен/Лангелсхајм на северозапад до Хоегајс на југ во округот Гослар. Слободната област Харц во округот Гослар поседува многу енклави: така, градот Вилдеман и местото Алтенау-Шуленберг во Горен Харц на градот Клаустал-Целерфелд, градскиот дел Санкт Андреасберг и други населби (повеќето викенд-населби) се потполно исклучени.
Администрацијата на слободната област припаѓа на шумскиот округ Клаустал.
Историја
На 1 јануари 1980 година биле додадени слободните области Браунлаге, Гителде, Хахаузен, Харцбург II, Хоегајс, Лангелсхајм, Рихенбергер Клостерфорстен, Зезен I, Зезен II и Волфсхаген во слободната област Харц (округ Гослар). Пред проширувањето на округот Гослар припаѓале на окрузите Бланкенбург, Гандерсхајм и Волфенбител.
Караганда
Караганда (казашки: Қарағанды, Qaraǵandy; руски: Караганда) е главен град на Карагандинска област во Република Казахстан. Тој е четврти најнаселен град во Казахстан, зад Алмати, Нур-Султан и Шимкент. Населението брои 497.777 жители (Проценка за 2020 година). Караганда се наоѓа приближно 230 км југоисточно од главниот град на Казахстан Нур-Султан.
Во 40-тите години на 20 век, до 70% од жителите на градот биле етнички Германци. Повеќето од етничките Германци биле Волга Германци, кои биле депортирани во Сибир и Казахстан по наредба на Сталин, кога Хитлер извршил инвазија на источна Полска и на Советскиот Сојуз во 1941 година. До 50-тите години на минатиот век, многу од овие депортирани Германци беа интернирани во работни логори, честопати едноставно затоа што имаа германско потекло. Населението во Караганда падна за 14% од 1989 до 1999 година по распаѓањето на Советскиот Сојуз; некогаш бил втор по големина град во Казахстан по Алмати. Над 100 000 луѓе оттогаш емигрирале во Германија. Исто така, постои концентрација на етнички Полјаци во градот.
Етимологија
Името „Караганда“ потекнува од грмушките „карагана“, кои изобилуваат во областа.
Стар град
Градот Караганда датира од 1833 година, кога локален овчар Апак Бајжанов, наводно, нашол јаглен на местото на градот, што предизвикало бум на експлоатација на јаглен. До крајот на 19 век, локалните рудници привлекоа работници од околните села, руски трговци и претприемачи од Франција и Англија. По овој првичен бум, рудниците беа напуштени, но честопати на градските мапи сè уште се етикетирани како „Стариот град“, но скоро ништо не останува на тоа место.
XX век
Рударството на јаглен во областа продолжи во 1930 година, а беа изградени привремени објекти за рударите и нивните семејства. Новата местоположба на градот беше јужно од првичните рудници. Во 1931 година, Караганда има статус на село, а во 1934 година е прогласена за град. Водени од планерот Александар Иванович Кузнецов, плановите за Караганда беа поставени од 1934 до 1938 година.
За време на крајот на 1930-тите, бил изграден затворот Карлаг. За време на сталинистичките чистки, народи од многу различни националности, вклучително Германци, Карачајци, Калмики, Чеченци, Ингуши, Грци и Кримски Татари биле испратени во Карлаг.
Главниот план на Кузнецов за градот беше наменет за сместување на 300.000 жители, кој беше надминат до крајот на 1960-тите. Ова ги поттикна планерите и архитектите да смислат нов план со цел да сместат 600.000 луѓе. До 1980-тите, населението на градот надмина 600.000 луѓе, создавајќи потреба за понатамошно ширење. Во 1983 година беше изграден циркусот Караганда, кој беше критикуван за неговата висока цена.
Во раните 90-ти, Караганда накратко се сметаше за кандидат за главниот град на (тогаш) новозависната Република Казахстан, но нејзината понуда беше одбиена во корист на Астана.
Клима
Караганда има влажна континентална клима со топли лета и многу студени зими. Врнежите се умерено ниски во текот на целата година. Снегот е чест, иако слаб, во зима. Најниската регистрирана температура е − 42,9 °C (−45,2 °F), забележана во 1938 година, а највисоката температура е 40,2 °C (104,4 °F), евидентирана во 2002 година.
Население
На почетокот на 2020 година, населението на градот изнесувало 497 777 жители.
Етнички состав
Етничкиот состав на жителите на Караганда (на почетокот на 2020 година):
Идустрија
Караганда е индустриски град, изграден за експлоатација на блиските рудници за јаглен користејќи робовска работа на затворениците од работните логори. Флора Лајпман, британска државјанка, помина неколку години незаконски притворена во низа блиски логори и ги опиша своите искуства во книгата „Долгиот пат дома“ (објавена 1987 година). Комерцијалното вадење јаглен и денес продолжува да биде важна активност во регионот.
Бидејќи локалните водни ресурси не се доволни за потребите на најголемиот индустриски град, каналот Иртиш-Караганда е изграден во 60-тите години на минатиот век, за да се снабди градското подрачје во Караганда со вода од реката Иртиш, оддалечена повеќе од 400 километри.
Транспорт
Аеродромот Сари-Арка е на 20 километри југоисточно од градот. Во градот се наоѓа и железничката станица Караганда.
Спорт
ФК Шахтор Караганда е фудбалски клуб кој игра на стадионот Шахтор во Караганда. Тие се актуелни шампиони на казашката премиерлига. Локалниот фудбалски клуб има свои херои и големи достигнувања. Најпопуларниот играч во тимот е Андреј Финонченко. Најголемото достигнување е победа против Селтик од Шкотска. Резултатот беше 2-0.
Саријарка Караганда е тим за хокеј на мраз што игра во руската хокеарска лига (ВХЛ). Популарноста на зимските спортови секоја година расте и се организираат зимски спортски игри за регионот Караганда.
Свен Давидсон
Свен Виктор Давидсон (13 јули 1928 - 28 мај 2008 година) бил шведски тенисер кој станал првиот Швеѓанец кој освоил Грен слем титула и тоа го сторил со освојувањето на француското првенство во 1957 година, победувајќи ги Ешли Купер и Херберт Флам.
Кариера
Давидсон стигнал и до финалето на француското првенство во претходните две години односно во 1955 и 1956 година. Во 1955 година тој го победил Баџ Пети во полуфиналето пред да загуби од Тони Траберт во финалето. Во 1956 година Свен ги победил Флам и Купер пред да изгуби од Лу Ход во финалето. Стигнал до полуфиналето на Вимблдон во 1957 година (победувајќи го Сеиксас а подоцна изгубил од Лу Ход). На првенството на САД во 1957 година, Давидсон загубил во пет сета во полуфиналето од Мал Андерсон. Во 1958 година тој соработувал со Улф Шмит за да ја освои титулата во двојки на првенството на Вимблдон победувајќи ги австралијците Ешли Купер и Нил Фрејзер во три сета. Давидсон го одиграл својот последен Грен слем турнир на Вимблдон во 1959 година.
Давидсон достигнал највисок ранг во кариерата во поединечна конкуренција на трето пласиран на АТП листата.
Настапувал за шведскиот Дејвис тим помеѓу 1950 и 1960 година.
Давидсон бил примен во Меѓународната тениска куќа на славните во 2007 година.
Личен живот
Давидсон живеел во Аркадија, Калифорнија во 1970-тите години. Во 1981 година, на 52-годишна возраст, доживеал срцев удар додека играл тениски меч во Лос Анџелес. Тој починал во Аркадија на 28 мај 2008 година како резултат на болеста пневмонија.
Рекат
Рекат (од ركعة) е една единица на исламската молитва, или намаз. Секоја молитва се состои од различен број на рекати:
Петочната молитва (џума) се состои од 2 реката и се врши наместо пладне.
Составни делови на рекатот
1 Се врши само во првиот рекат од молитвата.
2 Во вториот рекат се врши само првата негова половина во 3/4-рекатска молитва како Ел-Зур(4) или Ел Магреб(3), додека во целост се врши во последниот рекат во секоја стандардна н-рекатска молитва (намаз).
3 Се врши само во последниот рекат на молитвата.
Кернен
Кернен (офиц. Кернен во Ремстал; Kernen im Remstal) — општина во округот Ремс-Мур, во Баден-Виртемберг, Германија. Се наоѓа во долината Ремс, 4 км јужно од Вајблинген, и 11 км источно од Штутгарт.
Градот Штетен во Ремстал припаѓа на општината. Познат е по своето вино, особено Штетнер Ризлинг Пулвермахер и Штетнер Бротвасер. Бротвасер лежи под урнатините на замокот Ипсилон-бург (Y-Burg) и е во сопственост на Хофкамер, државниот вински подрум. Се вели дека кон крајот на XVII век една од аристократските дами од Војводството Виртемберг ќе го натопи нејзиниот леб во бротвазарот (вода за леб), што таа би се наполнила со вино наместо вода, и така името се залепило. Секогаш барем од квалитетот на Кабинетот, виното е едно од најдобрите специјалитети во Штутгарт. Ипсилон-бург датира од XIV век и неговите урнатини се популарна месно одредиште за пешачките посетители.
Пископија
Пископија (Επισκοπή, Епископи) — село во Воденско, Егејска Македонија, дел од денешната Општина Негуш, во Централна Македонија, Грција.
Географија и местоположба
Селото се наоѓа на петнаесет километри североисточно од градот Негуш и 10 километри југозападно од Вртикоп, на надморска височина од 80 метри. Селскиот атар зафаќа површина од 16 квадратни километри.
Сместено е во областа Сланица, во западниот дел на Солунското Поле, крај самата железничка линија која води од Солун и Бер за Негуш и Воден.
Историја
Во 1923 година, во селото биле населени Грци, бегалци од Турција. Во 1928 година, Пископија станала мешана населба со 131 бегалско семејство со вкупно 493 жители. .
Селото Пископија, како и сите села од ова подрачје, до 1924 година била населено исклучително со македонско население.
Во книгата „Населените места во Егејска Македонија“, се наведува дека и денес селото е населено една половина со Македонци, а една половина потомци на грчките бегалци.
Население
Според статистиката на Васил К’нчов („Македонија. Етнографија и статистика“) во 1900 година во Пископиja живееле 340 Македонци. По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Пископија имало 280 Македонци.
Стојанче Генадијоски
Стојанче Совков Генадијоски ( во —  во ) — македонски партизан, борец за слобода на Македонија и учесник во НОВ.
Пископија
Население
За време на пописот од 1913 година, селото било забележано со 296, а во 1920 година со 294 жители. По 1923 година тука биле населени бегалски семејства (вкупно 399 бегалци), така што селото станало мешана населба, која во 1928 година била попишана со 811 жители, во 1940 година со 1.080, во 1951 година со 1.225, во 1961 година со 1.457, во 1971 година со 1.564, во 1981 година со 1.700, а во 1991 година со 1.728 жители.
Стојанче Генадијоски
Животопис
Потекнувал од селско семејство кое претежно се занимавало со земјоделие. Како симпатизер на ослободителното движење, во летото 1944 година се вклучил во редовите на Првата македонска ударна бригада. Со Бригадата учествувал во повеќе борби. Во октомври 1944 година, при еден судир со балистите кај селото Карбуница, бил убиен.
Пископија
Население
Во пописот спроведен во 2001 година, селото било попишано со 1.916 жители. Во најновиот спроведен попис од 2011 година во Грција, селото било забележано со 1.623 жители.
Самоуправа и политика
Селото припаѓа на општинската единица Антемија со седиште во селото Копаново, која припаѓа на поголемата општина Негуш, во округот Иматија. Воедно, селото е дел од општинскиот оддел Пископија, во кој е единствено село.
Самјуел Ето
Самуел Ето (Англиски јазик:Samuel Eto'o) е камерунски фудбалер кој моментално настапува за турскиот клуб Анталијаспор. Тој е еден од најдобрите африкански фудбалери кој бил четири пати играч на годината во Африка, но и трет на списокот на ФИФА за најдобар играч на годината во 2005 година. Тој бил избран како трет играч на светот во 2005 година.
Ето постигнал повеќе од 100 голови во пет сезони за Барселона, но исто така тој е рекордер по брајот на настапи во Ла лига, како африкански фудбалер. Во 2010 година тој станал прв играч кој ја освоил тројната круна, две години по ред, со Барселона и Интер. Тој е вториот играч во историјата кој постигнал два гола во две финалиња на Лигата на шампионите и четврти играч по Марсел Десаи, Пауло Соуса и Жерар Пике, кој ја освоил Лигата на шампионите две години по ред, со два различни тимови.
Како член на камерунската фудбалска репрезентација, Ето бил дел од тимот кој ги освоил Летните олимписки игри 2000 година, на Олимписки турнир во фудбал. Тој, исто така, учествувал на четири Светски првенства и на шест Африкански првенства на нации (двапати е шампион) и е водечки стрелец во историјата на Африканскиот куп на нации, со 18 гола. Тој е, исто така и водечки стрелец на сите времиња за репрезентацијата на Камерун и трет по бројот на настапи. , односно со 118 одиграни натпревари. На 27 август 2014 година објавил дека се пензионира од играњето во репрезентацијата. Во 2015 година, тој ја примил наградата Златна копачка. Во септември 2021 година, Самуел Ето, ја објави својата кандидатура за претседател на Камерунската фудбалска федерација (Фекафут).
Брет Ланкастер
Брет Ланкастер (Brett Lancaster; р. во Шепартон, Викторија) — поранешен професионален велосипедист од Австралија, кој професионално настапувал во периодот 2003-2015 година.
Започнал со велосипедизам на 14 години во 1993. Поминал четири години возејќи за екипата, пред да се премести во во јули 2006. Во 2009 и 2010 возел за, и возел за во 2011.
Негови најголеми успеси како друмски велосипедисти е првото место на прологот во 2005 на Џиро д’Италиа и така ја носел водечката розова маичка наредната етапа. Тој поставил време од 1 минути и 20 секунди на трка од 1.150 метри, најкраткиот пролог во 88-годишната историја на настанот. Брет Ланкастер е првиот член на италијанска регистрирана екипа, Керамике Панарија, кој ја носел розовата маичка.
Тој го освоил златниот медал на Летните олимписки игри 2004 во Атина, како член на екипниот пласман (со Греам Браун, Бредли Мекги и Лук Робертс) со светски рекорд од 3:58.233.
Во 2005 година му бил доделен медалот на Редот на Австралија (OAM). Бил корисник на стипендија од Австралискиот институт за спорт.
Ланкастер се повлекол од велосипедизам по сезоната 2015 и станал спортски директор за во 2016 година.
Космос-2160
Космос-2160 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 септември 1991 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-2160 бил комуникациски сателит.
NGC 3124
NGC 3124 — спирална галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3124 се споменува и како ESO 567-17, MCG -3-26-24, UGCA 202.
Откривање
Објектот е откриен на 23 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3124 е од видот SBbc. Видливиот сјај со голо око изнесува 12,2 m, а оној во рамките на интервалот од минималната до максималната честота 12,9 m, додека површинскиот сјај изнесува 14,2 m/лм2. NGC 3124 има привидни димензии од 2,9' х 2,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 6 м 40 с, а неговата деклинација, односно висината на лакот на тој агол, - 19° 13' 18". Положбениот агол на објектот е во износ од 9°.
Други поделби
Проучување на NGC 3124 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 29377. Во рамките на атласот на длабокото небо, Уранометрија 2000.00, објектот припаѓа на групата означена со бројот 324; додека во Каталогот на основни ѕвезди (GSC) е групиран под бројот 6054. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 689.
Ваденско Море
Ваденското Море (Waddenzee, Wattenmeer, Wattensee/Waddenzee, Vadehavet, ) е крајбрежен појас во југоисточниот дел на Северното Море. Сместено е помеѓу брегот на северозападна континентална Европа и Фризиските Острови, образувајќи плитка водна површина со плитаци и мочуришта. Целото подрачје се одликува со голема биолошка разновидност. Во 2009, холандскиот и германскиот дел на морето биле прогласени за светско наследство на УНЕСКО.
Островите во морето се нарекуваат Ваденскоморски Острови или Фризиски Острови, кои го добиле името од месното население — Фризите. Меѓутоа, фризискиот јазик не се говори во најзападниот дански остров Тексел веќе со векови. Данските Ваденскоморски Острови никогаш немале фризиско население. Оддалечениот германски остров Хелголанд етнички е фризиски, но не се наоѓа во Ваденското Море.
Природа
Островите имаат со дини и широки песокливи плажи кон Северното Море и низок приливен брег кон Ваденското Море. Брановите и струите постојано однесуваат наноси, постепено менувајќи го обликот на островите. На пример, островите Влиланд и Амеланд низ вековите се поместени источно, губејќи го копното на една страна и добивајќи ново на друга.
Ваденското Море е значајно по богатата флора и фауна, особено птиците. Местото е зимувалиште за стотици илјади крајбрежни птици, патки и гуски, богато живеалиште за галеби и рибарки.
Tenthredo trabeata
Tenthredo trabeata е палеарктички вид растителна оса.
Живеалиште
Географската распространетост на оваа оса е Средна Европа, претежно во планинските региони. Во Македонија се среќава во Маврово.
Биологија
Возрасните единки достигнуваат должина од 11-14 милиметри. Главата им е црна, основата на мандибулите жолти. Крилата стаклесто провидни, жилките и стигмата црни. Нозете црни до колена со жолти дамки на предните делови.
Ларвите се развиваат во периодот од јули до август, а возрасните форми се среќаваат од мај до август.
Комити
Комити (бугарски Комити, Комите, Comitagiu,, Komitacı, Komit) или членови на Комитетот се учесниците на бунтовничките банди (чети) кои оперирале на Балканот особено при крајот на Отоманското Царство. Тие се бореле за ослободување од турската власт, а најпознати во Македонија биле комитите кои биле дел од Македонската револуционерна организација и подоцна ВМРО (Автономистичка).
Вустерхузен
Вустерхузен (Wusterhusen) — општина во округот Западна Померанија-Грајфсвалд, во Мекленбург-Западна Померанија, Германија.
Џамија Вефа Килисе
Џамијата Вефа Килисе (турски: Vefa Kilise Camii) е џамија која се наоѓа во Истанбул, Турција. Објектот бил граден како црква во времето на Византија во 12 век, но по падот на Цариград таа била преврнета во џамија.
Европски бурник
Европската бурница (Hydrobates pelagicus) е мала птица од фамилијата бурници, (Hydrobatidae), дел од морските птици, од редот на цевконосните. Таа е единствениот член од родот Hydrobates. Според списокот на „Авибазата“ на Denis Lepage, оваа птица ја има во Македонија, но нејзиното присуство не е посведочено.
Опис
Бурницата е мала птица, со темни перја и бела задница. Таа е 15–16 cm долга со 38–42 cm распон на крилја. Таа се разликува од останатите бурници со своите помали димензии, различната задница и начин на летање.
Распространетост
Европскиот бурник се гнезди на недостапните острови во северниот Атлантик и западниот Медитеран, со основна популација во западна Ирска, северозападна Шкотска, а светски најголемата колонија се гнезди на еден од островите на Фарските Острови. Најголемата колонија, пак, во Медитеранот се наоѓа на еден од островите на Малта, каде постојат околу 5000 парови. Таму живеат исклучиво вон сезоната за парење, и ова, како и недостапните острови на гнездење, придонесуваат европските бурници да бидат птици кои не можат да се видат. Само силните атлантски бури може да ги натераат да се засолнат на `ртовите на југозападна Ирска и Англија.
Гнездење
Европскиот бурник се гнезди во колонии блиску до морето, најчесто во дупки, јами или во пукнатини од карпи. Снесуваат само по едно бело јајце. Размножувањето им е во ноќните часови за да го избегнат грабливиот напад од галебите и поморниците. Тие, исто така, избегнуваат да слетаат на копно кога месечината осветлува. Како повеќето бурници, нивната способност за движење на копно е ограничена и се сведува на брзо повлекување кон засолништето.
Хранење
Овој вид има растреперен лет и тапкаат по површината на водата собирајќи храна од површината на океанот. Може да ги видиме од брод, зашто го следат. Птичарите ги намамуваат со специјален мамец кој содржи остатоци од риби, рибино масло, пченка и разни ароми, па дотогаш речиси празниот океан ќе биде исполнет со стотици вакви птици.
Меѓу народот
Овие птици им се познати на морнарите и се верува дека тие се предвесници на невреме. Нивното најкористено народно име во Англија е „пилето на Мајка Кери“. Мајката Кери е фантастичен лик, кој е измислен во 19 век од страна на морнарите и кој го претставува морето. Некогаш се верувало дека овие птици се душите на морнарите премрзнати од студ.
Рупертов Залив
Рупертовиот Залив - голем залив кој се наоѓа на југоисточниот брег на Џејмсовиот Залив, во Канада. Иако крајбрежјето е дел од покраината Квебек, водите на заливот се под јурисдикција на територијата Нунавут.
Географија
Овој залив има ширина од 16 км и должина од 32 км. Тој е најголемиот воден огранок на Џејмсовиот Залив. Реките Руперт, Нотавеј и Бродбек течат во овој залив. Криевото село Васкаганиш е на источниот брег на заливот.
Црква „Св. Димитриј“ - Додулари
Свети Димитриј (Αγίου Δημητρίου) — црква во селото Додулари, Солунско, Егејска Македонија. Влегува во состав на Неаполско-ставруполската епархија на Цариградската патријаршија.
Црквата е типична трикорабна базилика во поствизантиски стил. Изградена е во 1853 година според зачуваниот црковнословенски натпис од 1873 г. Според истиот натпис, црквата станала егзархиска и во неа почнало да се пее на македонски на 11 септември 1873 г. Натписот гласи:
И покрај строгоста и простотата на употребените материјали, храмот претставува еден од највпечатливите споменици на духовната архитектура во Солунско. Има нартекс и женска црква над него, дрвени икони, убав иконостас, фрески во апсидата, вредни насликани владички престол и амвон, како и икони на Димитриос Хаѕистаматис од погрченото солунско село Кулакија. Во црквата има вкупно 90 вредни икони кои ги одразуваат ликовните тенденции на македонската црковна уметност во последниот период на османлиското владеење. Иконостасот и амвонот се изведени со исклучителен квалитет. Фреските се ретки за својот период, не придржувајќи се кон ниедна иконографска програма и очигледно изработени во различни периоди од различни месни творци. Невообичаено е тоа што се претставени околу седумдесет апостоли во горното подрачје на средишната патека.
Црквата е прогласена за заштитен споменик на 4 февруари 1985 г.
NGC 5531
NGC 5531 — леќеста галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5531 се споменува и како MCG 2-36-61, CGCG 74-155.
Податоци од набљудување
Според морфолошката класификација на галаксиите, NGC 5531 е од видот S0. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 13,1 m/лм2. NGC 5531 има привидни димензии од 0,9' х 0,9'.
Tenthredo temula
Tenthredo temula е палеарктички вид растителна оса.
Биологија
Возрасните единки достигнуваат должина од 10-12 милиметри. Главата им е црна, основата на мандибулите жолти. Градите се црни, тегулите понекогаш со жолти рабови, крилата жолтеникави, жилките кафеви, а стигмата црна. Нозете се жолтии, абдоменот црн.
Возрасните форми се среќаваат од мај до јуни.
Космос-2161
Космос-2161 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 септември 1991 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-2161 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,8 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 1409 км, а најмалото на 1396.
Ѓорѓи Македонски
''Да се знае кога селаните од моето родно село Радибуш, Криворечка Паланка, ме главија за учител во нашето селско училиште и за Ранковце и за Криви Камен, за 1800 гроша годишно. Роден сум од татко ми свјаштеник Димитрија и мајка Варскија како 7-мо дете од дванаесетте деца, пет машки седум женски. Славјанското писмо го изучив од татко ми Димитрија Маќедонски, кој така се вика зашто сме Маќедонци, а не Грци, а неговиот татко се викал Јосиф свјаштеник, а неговиот дедо Стоимен, свјаштеник. И ја прекарот си го земав Маќедонски, а не по дедо ми, за да се знае оти сме Славјани од Маќедонија. Ден Голема Богородица на 1846 година.''
Екваторски прстен
Најлесен начин да се разбере употребата на екваторскиот прстен е да се замисли прстен поставен вертикално во рамнината исток-запад на екваторот на Земјата. Во времето на рамнодениците, Сонцето ќе изгрее точно на исток, ќе се движи низ зенитот и ќе зајде точно на запад. Во текот на денот, долната половина од прстенот ќе биде во сенката што ја фрла горната половина на прстенот. Во другите денови од годината, Сонцето поминува на север или југ од прстенот и ќе ја осветли долната половина. За географски широчини подалеку од екватор, прстенот треба само да се постави под правилен агол во екваторската рамнина. На половите на Земјата, прстенот би бил хоризонтален.
Екваторскиот прстен бил со пречник од околу еден до два лакти (45-90 см). Бидејќи Сонцето не е точкаст извор на светлина, ширината на сенката на долната половина од прстенот е малку помала од ширината на прстенот. Со чекање додека сенката не се центрира на прстенот, времето на рамноденицата може да се одреди за околу еден час. Ако рамноденицата се случила ноќе, или ако небото е облачно, може да се направи интерполација помеѓу мерењата во два дена.
Екваторските прстени може да се најдат и на обрачните сфери и екваторските сончеви часовници.
Борче Грозданоски
Животопис
Бидејќи немал можност да се образува, бил принуден да се занимава со земјоделие. Определен за борба против окупаторот, во НОВ на Македонија стапил во летото 1944 година и бил во редовите на Седмата бригада, а потоа во состав на Четириесет и осмата дивизија, со која заминал на Сремскиот фронт каде загинал во борба со Германците во април 1945 година.
Здравствени науки
Здравствена наука е применета наука која се занимава со здравје, а вклучува многу поддисциплини. Постојат два пристапа кон здравствената наука: проучувањето и истражувањето на човечкото тело и здравствено-поврзани предмети за да се разбере како луѓето (и животните) функционираат, и употребата на тоа знаење за подобрување на здравјето и за превенција и лекување на болести.
Здравстеното истражување се заснова на основните науки на биологија, хемија и физика како и голем број на мултидисциплинарни полиња (на пр. медицинска социологија). Некои од другите истражувачки-ориентирани научни полиња кои имаат големи придонеси во здравствената наука се алтернативно здравје, биохемија, епидемиологија и генетика.
Индустријата на здравствените науки, која е мулти-билионски бизнис сектор, е меѓусекција на животните науки и на индустриите поврзани со здравствена грижа и медицинска дијагностика.
Државна трудова служба
Основање
Во текот на Големата депресија, владата на Вајмарската Република под водство на канцеларот Хајнрих Брининг издала вонреден указ за создавање на Доброволечката трудова служба или ФАД (Freiwilliger Arbeitsdienst, FAD) на 5 јуни 1931 г., две години пред доаѓањето на власт на Националсоцијалистичката партија (НСДАП). Организацијата била изведувач на јавни работи од урбан и рурален карактер, и од 16 јули 1932 г. била возглавена од Фридрих Зируп како нејзин државен комесар (рајхскомесар). Идејата за задолжителна јавна служба уживала значајна поддршка во јавноста, особено кај десничарите, но немала значајно влијание врз економската состојба.
Со доаѓањето власт во 1933 г. Адолф Хитлер го назначил Константин Хирл како државен секретар на Министерството за труд, во чија надлежност биле сите работи на ФАД. Хирл веќе бил висок чиновник во НСДАП и водач на нејзината работна органзација, наречена Националсоцијалистичка трудова служба или НСАД (Nationalsozialistischer Arbeitsdienst). Хирл ја преуредил трудовата служба по образец на војската со намера да ја направи задолжителна. Во прво време учеството имало доброволен карактер поради одредбите на Версајскиот договор од 1919 г. и противењето на Светската конференција за разоружување во Женева.
Хирл имал несогласувања со трудовиот министер Франц Зелте, па затоа ФАД влегла во состав на Министерството за внатрешни работи, под управа на сопартиецот Вилхелм Фрик. На 11 јули 1934 г. НСАД била преименувана во Државна трудова служба или РАД, со Хирл како нејзин управник (државен комесар) сè до крајот на војната. По законот од 26 јуни 1935 г. РАД е преоснована како спој од поголем број претходни трудови организации од вајамрско време, а Хирл го добил звањето Државен трудов водач (Reichsarbeitsführer) во склад со начелото на водство (фирерпринцип). Со огромна финансиска поддршка на владата, РАД била задолжена да дава поддршка во воени зафати, а во помала мера и во јавната инфраструктура и руралниот развој.
Организација
РАД била поделена на два главни оддела: задолжителниот машки оддел (Reichsarbeitsdienst Männer - RAD/M) и доброволниот (во воено време задолжителен) женски оддел (Reichsarbeitsdienst der weiblichen Jugend - RAD/wJ).
Организацијата имала 33 работни области (Arbeitsgau), налик на партиските подрачни единици (Gaue). На чело на секоја област стоел трудов водач (Arbeitsgauführer) со свој главен штаб и позорникарска чета (Wachkompanie). Областа била поделена на 6-8 трудови групи (Arbeitsgruppen) со големина на батаљони (1.200–1.800 трудбеници). Овие групи пак, се состоеле од шест трудови полкови со големина на чети.
Воена улога
Организацијата имала статус на одбранбена придружба (Wehrmachtgefolge), иако не била дел од самите вооружени сили. Ваквите помошни организации имале давале клучна поддршка и затоа уживале заштита под одредбите на Женевските конвенции. РАД и некои други организации биле милитаризирани.
Пред самиот почеток на Втората светска војна, речиси сите постоечки трудови единици влегле во состав на Градежните единици на армијата (Bautruppen) како мерка за брзо проширувањем, а некои се присоединиле кон Военото воздухопловство (Луфтвафе). Набргу се создадени нови единици во замена на нив.
Улогата на РАД не била ограничена на поддршка. Стотици единици биле обучени и ставени на должност во противвоздушната одбрана Неколку единици прешле во улога на пешадија на Источниот фронт. Со големите загуби во германската одбрана, сè повеќе трудбеници на РАД биле испратени да се борат како војници. Кон крајот на војната, тие сочинувале 6 големи фронтовски единици вклучени во жестока борба. На западниот фронт, РАД бил ангажиран како засилување на IX Инженерски полк на СС „Капетан Мелер“ во борбата за повраќање на северниот завршеток на мостот во Арнем од британските падобранци на полковникот Фрост. Оваа задача е изведена за време на сојузничката операција „Маркет-Гарден“ во септември 1944 г. Иако првично членовите на РАД немале никакво борбено искуство, истите со време станале вешти војници и претрпеле стотици загуби.
NGC 3125
NGC 3125 — елиптична галаксија во соѕвездието Пумпа, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3125 се споменува и како ESO 435-41, MCG -5-24-22, AM 1004-294, TOL 3, IRAS 10042-2941.
Откривање
Објектот е откриен на 30 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3125 е од видот E4. Видливиот сјај со голо око изнесува 13 m, а оној во рамките на интервалот од минималната до максималната честота 13,5 m, додека површинскиот сјај изнесува 12,8 m/лм2. NGC 3125 има привидни димензии од 1,1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 6 м 33,2 с, а неговата деклинација, односно висината на лакот на тој агол, - 29° 56' 8". Положбениот агол на објектот е во износ од 114°.
Други поделби
Проучување на NGC 3125 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 29366. Во рамките на атласот на длабокото небо, Уранометрија 2000.00, објектот припаѓа на групата означена со бројот 365; додека во Каталогот на основни ѕвезди (GSC) е групиран под бројот 6629. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 59.
Петар Наумоски
Петар Наумоски (роден на во ) — поранешен македонски кошаркар и кошаркарски функционер.
Животопис
Во периодот од 2002 до 2006 година, Наумоски бил пратеник во Собранието на Република Македонија, од редовите на ВМРО-ДПМНЕ. По завршувањето на мандатот, во 2006 година, Наумовски побарал и користел апанажа во траење од една година.
Репрезентативна кариера
На 30 мај 1993 година, Наумоски го одиграл првиот натпревар за македонската репрезентација.
Останата кариера
Во април 2015 година, Наумоски бил избран за претседател на Македонската кошаркарска федерација. Во мај 2019 година, на Наумоски му истекол мандатот како претседател и бил наследен од единствениот кандидат на таа позиција - Перо Антиќ.
Признанија и награди
Во февруари 2017 година, кошаркарскиот клуб Ефес го повлекла бројот 7 од употреба, број со кој настапувал Петар Наумоски во екипата. Симболично бил повлечен бројот за време на натпреварот Ефес : Армани Милано, клуб во кој исто така играл Наумоски.
Други дела
Веднаш по повлекувањето на седумката во Ефес, Петар Наумоски ја промовирал модната линија „П7“, наменета за турскиот пазар.
130. источен меридијан
130. источен меридијан — меридијан со должина која се протега од Северниот Пол преку Северноледениот Океан, Азија, Австралија, Индискиот Океан, Јужниот Океан и Антарктикот до Јужниот Пол.
130. источен меридијан образува голема кружница со 50. западен меридијан.
Места
Почнувајќи од Северниот Пол и тргнувајќи од југ кон Јужниот Пол, 130. источен меридијан минува низ: